Minu arvates oma väikese seltskonnaga ja omapead reisimine on üks kõige ideaalsemaid reisimise viise. Seda eriti siis, kui minnakse loodusesse ja kui eesmärgiks on mingi konkreetne tegevus. See tegevus võib parimal juhul olla mõni spordiala või näiteks matkamine. Just selline reis on väga hea võimalus, võibolla üks parimaid üldse, oma reisikaaslasi  põhjalikumalt tundma õppida. Tuleb seal ju ette raskemaid hetki ja ootamatuid vajadusi kus on tarvis kaaslaste abi. Samuti tuleb koos lahendada probleeme ning otsustada näiteks kuhu ja kuidas edasi minna. Sellist viisi peab kindlasti eelistama paketina reisibüroost ostetud võõra seltskonna ja reisijuhiga käimisele mööda turistide seas populaarseid kohti linnas, mugavas hotellis ööbimisele ja niisama läbustamisele.